ਪਹਿਲੀ ਨਜ਼ਰ ਦਾ ਪਿਆਰ ਕਿੰਨਾ ਨਿਭਦਾ ਹੈ — ਪੜ੍ਹੋ ਇਸ ਪਿਛਲਾ ਵਿਗਿਆਨ\nਤੁਸੀਂ ਕਿਸੇ ਨੂੰ ਬਸ ਨਜ਼ਰ ਭਰ ਕੇ ਦੇਖਿਆ ਅਤੇ ਲੱਗਿਆ ਕਿ ਬਸ ਇਹੀ ਸ਼ਖਸ਼ ਜੇ ਜ਼ਿੰਦਗੀ ਵਿੱਚ ਨਾ ਆਇਆ ਤਾਂ ਜੀਣਾ ਬੇਮਕਸਦ ਹੋ ਜਾਵੇਗਾ। ਪਹਿਲੀ ਨਜ਼ਰੇ ਜ਼ਿੰਦਗੀ ਭਰ ਦੀ ਪਲਾਨਿੰਗ, ਫਿਲਮ ਦੀ ਰੀਲ ਵਾਂਗ ਅੱਖਾਂ ਸਾਹਮਣੇ ਆ ਜਾਂਦੀ ਹੈ।

ਅਸੀਂ ਕਿਸੇ ਬਾਰੇ ਉਸ ਦੀ ਪਹਿਲੀ ਨਜ਼ਰੇ ਹੀ ਆਪਣੀ ਰਾਇ ਬਣਾ ਲੈਂਦੇ ਹਾਂ ਕਿ ਉਹ ਕਿਹੇ ਜਿਹੀ ਸ਼ਖ਼ਸ਼ੀਅਤ ਦਾ ਮਾਲਕ ਹੈ।

ਇਹ ਵੀ ਪੜ੍ਹੋ:

ਹਾਲਾਂਕਿ ਇਹ ਜਰੂਰੀ ਨਹੀਂ ਕਿ ਸਾਹਮਣੇ ਵਾਲੇ ਦੀ ਜੋ ਤਸਵੀਰ ਅਸੀਂ ਮਨ ਵਿੱਚ ਬਣਾ ਲਈ, ਉਹ ਪੂਰੀ ਤਰ੍ਹਾਂ ਸਹੀ ਹੋਵੇ। ਸਾਡਾ ਮੁਲਾਂਕਣ ਗਲਤ ਵੀ ਹੋ ਸਕਦਾ ਹੈ।

ਹਾਲਾਂਕਿ ਕਹਾਵਤ ਇਹੀ ਹੈ ਕਿ ਪਹਿਲਾ ਪ੍ਰਭਾਵ ਅੰਤਿਮ ਪ੍ਰਭਾਵ ਹੁੰਦਾ ਹੈ। ਚਲੋ ਹੁਣ ਇਸ ਕਹਾਵਤ ਦਾ ਵਿਗਿਆਨਕ ਪਹਿਲੂ ਸਮਝਣ ਦੀ ਕੋਸ਼ਿਸ਼ ਕਰਦੇ ਹਾਂ।

ਕਿਸੇ ਦਾ ਮੂੰਹ ਦੇਖ਼ ਕੇ ਉਸ ਬਾਰੇ ਰਾਇ ਬਣਾਉਣ ਨੂੰ ਸਾਡਾ ਦਿਮਾਗ ਇੱਕ ਸਕਿੰਟ ਦੇ ਦਸਵੇਂ ਹਿੱਸੇ ਜਿੰਨਾ ਹੀ ਸਮਾਂ ਲੈਂਦਾ ਹੈ।

ਪਹਿਲੇ ਪ੍ਰਭਾਵ ਵਿੱਚ ਸਿਰਫ਼ ਦਿੱਖ ਹੀ ਨਹੀਂ ਸਗੋਂ ਸ਼ਖ਼ਸ਼ੀਅਤ ਦੇ ਬਹੁਤ ਸਾਰੇ ਪਹਿਲੂਆਂ ਸਾਹਮਣੇ ਆਉਂਦੇ ਹਨ। ਜਿਵੇਂ ਕਿਸੇ ਸਿਆਸਤਦਾਨ ਦੀ ਸ਼ਖ਼ਸ਼ੀਅਤ ਦੀ ਯੋਗਤਾ ਦਾ ਅੰਦਾਜ਼ਾ ਉਸ ਦੇ ਹਾਵ-ਭਾਵ, ਗੱਲਬਾਤ ਦੇ ਅੰਦਾਜ਼ ਅਤੇ ਹੋਰ ਕਈ ਗੱਲਾਂ ਤੋਂ ਲਾਇਆ ਜਾਂਦਾ ਹੈ।

ਇਹ ਵੀ ਪੜ੍ਹੋ:

ਲੋਕ ਭਾਵੇਂ ਉਨ੍ਹਾਂ ਲੋਕਾਂ ਨੂੰ ਨਿੱਜੀ ਤੌਰ ਤੇ ਨਾ ਜਾਣਦੇ ਹੋਣ ਪਰ ਦੇਖ ਕੇ ਅੰਦਾਜ਼ਾ ਲਾ ਲੈਂਦੇ ਹਨ ਕਿ ਉਹ ਸਫ਼ਲ ਸਿਆਸਤਦਾਨ ਹੋਵੇਗਾ ਜਾਂ ਨਹੀਂ।

ਖੋਜੀ ਅਤੇ ਫੇਸ ਵੈਲਿਊ ਕਿਤਾਬ ਦੇ ਲੇਖਕ ਅਲੈਗਜ਼ੈਂਡਰ ਟੋਡੋਰੋਵ ਇਸ ਨਾਲ ਸਹਿਮਤੀ ਨਹੀਂ ਰੱਖਦੇ। ਉਨ੍ਹਾਂ ਮੁਤਾਬਕ ਪਹਿਲੀ ਨਜ਼ਰ ਵਿੱਚ ਬਣੀ ਧਾਰਣਾ ਗਲਤ ਵੀ ਹੋ ਸਕਦੀ ਹੈ। ਪਹਿਲਾ ਪ੍ਰਭਾਵ ਸਿਰਫ਼ ਅਜਨਬੀਆਂ ਬਾਰੇ ਬਣਦਾ ਹੈ। ਲਿਹਾਜ਼ਾ ਉਨ੍ਹਾਂ ਬਾਰੇ ਬਣਾਈ ਗਈ ਧਾਰਣਾ ਓਪਰੀ-ਓਪਰੀ ਜਿਹੀ ਹੁੰਦੀ ਹੈ ਨਾ ਕਿ ਸਟੀਕ।

ਸਾਡੀ ਦਿੱਖ ਨੂੰ ਪ੍ਰਭਾਵਿਤ ਕਰਨ ਵਾਲੇ ਤਿੰਨ ਕਾਰਕ

ਦੁਨੀਆਂ ਭਰ ਵਿੱਚ ਫੇਸ ਵੈਲਿਊ ਤਿੰਨ ਗੱਲਾਂ ਧਿਆਨ ਵਿੱਚ ਰੱਖ ਕੇ ਬਣਾਈ ਜਾਂਦੀ ਹੈ।

ਰਿਸਰਚਰ ਪ੍ਰਬਲਤਾ ਨੂੰ ਜਿਸਮਾਨੀ ਤੌਰ ਤੇ ਮਜ਼ਬੂਤ ਹੋਣ ਨਾਲ ਵੀ ਜੋੜ ਕੇ ਦੇਖਦੇ ਹਨ। ਇਸ ਸੰਬੰਧ ਵਿੱਚ ਮਰਦ ਅਤੇ ਔਰਤ ਲਈ ਇੱਕੋ-ਜਿਹੀ ਰਾਇ ਨਹੀਂ ਬਣਾਈ ਜਾ ਸਕਦੀ। ਮਿਸਾਲ ਵਜੋਂ ਜੇ ਕੋਈ ਸੁਡੌਲ ਅਤੇ ਭਰਵੇਂ ਜੁੱਸੇ ਵਾਲਾ ਮਰਦ ਹੈ ਤਾਂ ਇਹ ਗੱਲ ਉਸ ਦੇ ਪੱਖ ਵਿੱਚ ਜਾਂਦੀ ਹੈ।

ਉਸ ਦੇ ਮੁਕਾਬਲੇ ਜੇ ਉਸੇ ਵਰਗੇ ਕੱਦ-ਕਾਠ ਵਾਲੀ ਔਰਤ ਹੋਵੇ ਤਾਂ ਬੁਰਾ ਸਮਝਿਆ ਜਾਂਦਾ ਹੈ। ਲਿਹਾਜ਼ਾ ਚਿਹਰਾ ਦੇਖ ਕੇ ਕਿਸੇ ਬਾਰੇ ਕੋਈ ਰਾਇ ਬਣਾਉਣਾ ਸਹੀ ਨਹੀਂ ਹੈ।

ਵਰਚੂਅਲ ਦੁਨੀਆਂ ਵਿੱਚ ਪ੍ਰਭਾਵ

ਛੱਤਾਂ ਤੇ ਖੜ੍ਹ ਕੇ ਇੱਕ ਦੂਸਰੇ ਨੂੰ ਇਸ਼ਾਰੇ ਕਰਨ ਦਾ ਅਤੇ ਅੱਖ-ਮੱਟਕੇ ਨਾਲ ਪਿਆਰ ਦੀਆਂ ਪੀਂਘਾਂ ਪਾਉਣ ਦਾ ਸਮਾਂ ਹੁਣ ਲੱਥ ਗਿਆ। ਇਹ ਨਵੀਂ ਤਕਨੀਕ ਦਾ ਸਮਾਂ ਹੈ ਜਿੱਥੇ ਵਰਚੂਅਲ ਦੁਨੀਆਂ ਵਿੱਚ ਅਸਲੀ ਜ਼ਿੰਦਗੀ ਦੇ ਅਸਲੀ ਰਿਸ਼ਤੇ ਬਣਾਏ ਜਾਂਦੇ ਹਨ।

ਅੱਜ-ਕੱਲ੍ਹ ਬਹੁਤ ਸਾਰੀਆਂ ਡੇਟਿੰਗ ਐਪਲੀਕੇਸ਼ਨਾਂ ਮੌਜੂਦ ਹਨ, ਜਿੱਥੇ ਲੱਖਾਂ ਲੋਕ ਦੋਸਤੀ ਕਰ ਰਹੇ ਹਨ। ਲੋਕ ਕਿਸੇ ਦੀ ਫੋਟੋ...\n\ntl;dr:
ਜਦੋਂ ਕਿਸੇ ਦੀ ਪਹਿਲੀ ਝਲਕ ਦੁਨੀਆਂ ਨੂੰ ਭੁਲਾ ਦੇਵੇ ਤਾਂ ਇਸ ਨੂੰ ਕਹਿੰਦੇ ਹਨ ਪਹਿਲੀ ਨਜ਼ਰ ਦਾ ਪਿਆਰ ਜਾਂ 'ਲਵ ਐਟ ਫਰਸਟ ਸਾਈਟ' ਕਿਹਾ ਜਾਂਦਾ ਹੈ।